গাজীপুর সংবাদদাতাঃ গাজীপুরের বঙ্গবন্ধু শেখ মুজিব সাফারি পার্কে আফ্রিকা থেকে কয়েক দফায় সাতটি সাদা সিংহ আনা হয়েছিল। তার মধ্যে নানা প্রতিকুলতায় রোগে ভুগে তিনটি সিংহ মারা গেছে। বর্তমানে এ পার্কে চারটি সাদা সিংহ রয়েছে। এদের মধ্যে দুইটি মাদি ও দুইটি পুরুষ। তাদের পরিবারে জন্ম নেয়া আরো এক নতুন সদস্যকে বৃহষ্পতিবার মায়ের সঙ্গে ঘুরতে দেখা গেছে। এনিয়ে পার্কে সাদা সিংহের সংখ্যা হলো-৫।